ઇપીએફઓએ ઓગસ્ટ ૨૦૧૫માં રોકાણની શરૂઆત કરી હતી. ૨૦૧૫-૧૬માં રોકાણ કરી શકાય તેવા થાપણમાં પાંચ ટકાનું રોકાણ કરાયું હતું. ઇપીએફઓ દ્વારા ૧૭.૨૩ ટકાના રિટર્ન ઇટીએફમાં ૪૧૯૬૭.૫૧ કરોડ રૂપિયાનું રોકાણ કર્યું હતું. નાણામંત્રાલય દરખાસ્તને મંજુરી આપશે કે કેમ તેને લઇને ચાલી રહેલી અટકળોનો હવે અંત આવી ગયો છે. સાથે સાથે શ્રમ મંત્રાલયની દરખાસ્તમાં કોઇ વધારે ફેરફાર પણ કરવામાં આવ્યા નથી. જો કે, ઇપીએફ સહિત તમામ નાની બચતની સ્કીમોમાં રેટ સાથે છેલ્લા એક વર્ષમાં ઘટાડો થયો છે. જો કે, ઇપીએફઓનો ૮.૫૫ ટકાનો રેટ હજુ પણ સર્વશ્રેષ્ઠ રેટ છે. કારણ કે ડિસેમ્બરમાં સરકારે નાની બચતની સ્કીમ પર વ્યાજદર ૨૦ બેઝિક પોઇન્ટ સુધી ઘટાડી દીધો હતો.